แอสเซทพลัสเปิดกองเกาหลีเพิ่มคาดผลตอบแทน1.625%
แอสเซท พลัส เผยกองทุนเกาหลีฮอต เดินหน้าลุยกองทุน STFIXED-FIF6/6M&nbsp;คาดผลตอบแทน 1.625% ต่อปี* เปิดขาย IPO 15-22 ก.พ. นี้
15 ก.พ. 2553

แอสเซท พลัส เผยกองทุนเกาหลีฮอต เดินหน้าลุยกองทุน STFIXED-FIF6/6M คาดผลตอบแทน 1.625% ต่อปี* เปิดขาย IPO 15-22 ก.พ. นี้




ดร.วิน อุดมรัชตวนิชย์ รองกรรมการผู้จัดการ และหัวหน้าเจ้าหน้าที่บริหารการลงทุน บริษัทหลักทรัพย์จัดการกองทุน แอสเซท พลัส จำกัด กล่าวว่า หลังจากเมื่อสัปดาห์ที่ผ่านมา บริษัทฯ ได้เสนอขาย IPO กองทุนเปิดเอฟไอเอฟตราสารหนี้ระยะสั้น 5/6M (STFIXED-FIF5/6M) ที่ลงทุนในพันธบัตรรัฐบาลเกาหลีใต้ 6 เดือน ซึ่งได้รับการตอบรับจากผู้ลงทุนอย่างมากจากยอดเงินลงทุนที่เกินจำนวนเงินทุนโครงการ 500 ล้านบาท โดยสามารถระดมทุนได้ถึง 572 ล้านบาทนั้น คาดว่าเกิดจากผู้ลงทุนยังคงเห็นว่าส่วนต่างระหว่างผลตอบแทนของพันธบัตรรัฐบาลเกาหลีใต้ที่สูงกว่าพันธบัตรรัฐบาลไทย ประมาณ 0.5-0.6% ต่อปี ยังอยู่ในระดับที่จูงใจในการลงทุน
“ปัจจุบันระดับอัตราผลตอบแทนจากการลงทุนในพันธบัตรรัฐบาลเกาหลีใต้ยังเป็นที่สนใจของผู้ลงทุนที่ต้องการหาอัตราผลตอบแทนในช่วงที่อัตราดอกเบี้ยยังอยู่ในระดับต่ำ ทำให้ความต้องการกองทุนที่ลงทุนในพันธบัตรเกาหลีใต้ยังมีอยู่ต่อเนื่อง ดังนั้น ระหว่างวันที่ 15-22 กุมภาพันธ์ นี้ บริษัทฯ จึงได้เสนอขาย IPO กองทุนเกาหลีใต้อีก 1 กองทุน ได้แก่ กองทุนเปิดเอฟไอเอฟตราสารหนี้ระยะสั้น 6/6M (STFIXED-FIF6/6M) ซึ่งเป็นกองทุนตราสารหนี้ต่างประเทศ ที่เปิดเสนอขายครั้งเดียว โดยจะลงทุนในพันธบัตรรัฐบาลเกาหลีใต้ (Korea Monetary Stabilization Bond (MSB)) อายุประมาณ 6 เดือน คาดว่ากองทุนจะสามารถให้ผลตอบแทนหลังจากทำธุรกรรมป้องกันความเสี่ยงเต็มจำนวนและหักค่าใช้จ่ายกองทุนแล้ว อยู่ที่ประมาณ 1.625% ต่อปี* เพื่อสนองตอบความต้องการของผู้ลงทุน” ดร.วิน กล่าว 
ดร.วิน กล่าวเพิ่มเติมว่า สำหรับเศรษฐกิจเกาหลีใต้ในช่วงนี้ ผู้ว่าการธนาคารกลางเกาหลีใต้ ได้ออกมาแสดงความเชื่อมั่นว่า ปัญหาหนี้สินของประเทศยุโรปจะไม่ส่งผลกระทบต่อเศรษฐกิจของเกาหลีใต้ โดยคาดว่าอัตราการเติบโตทางเศรษฐกิจจะมีการขยายตัวตามที่ประมาณการไว้เมื่อต้นปีนี้  ทั้งนี้ เมื่อเร็วๆนี้ ธนาคารกลางเกาหลีใต้ได้ประกาศคงอัตราดอกเบี้ยไว้ที่ระดับต่ำสุดเป็นประวัติการณ์ที่ 2.0% เป็นเดือนที่ 12 ติดต่อกันตั้งแต่เดือนตุลาคม 2551 เพื่อรับมือกับวิกฤตการเงินโลกที่เลวร้ายที่สุดในรอบหลายทศวรรษ ซึ่งส่วนตัวมองว่า ธนาคารกลางยังไม่มีความจำเป็นต้องขึ้นอัตราดอกเบี้ยนโยบายในเร็วๆนี้ เนื่องจากเศรษฐกิจยังเติบโตได้ตามเป้าหมายอยู่ 
“แม้ว่าในส่วนของผลตอบแทนพันธบัตรเกาหลีใต้ช่วงนี้อาจมีความผันผวนบ้าง แต่น่าจะทรงตัวอยู่ในระดับนี้ โดยอาจปรับลดลงบ้างเล็กน้อยในช่วงต่อไป  แต่สำหรับผู้ลงทุนที่แสวงหาการลงทุนที่ให้โอกาสรับผลตอบแทนที่สูงกว่าเงินฝากจากการลงทุนในพันธบัตรรัฐบาลต่างประเทศที่ปิดความเสี่ยงด้านอัตราแลกเปลี่ยนเต็มจำนวน เรายังคงแนะนำให้เลือกลงทุนในกองทุนที่ลงทุนพันธบัตรเกาหลีใต้อยู่” ดร.วิน กล่าว
*รายละเอียดพอร์ตการลงทุนเปิดเอฟไอเอฟตราสารหนี้ระยะสั้น 6/6M (STFIXED-FIF6/6M) 





ชื่อตราสาร

สัดส่วนการลงทุน (โดยประมาณ)

ผลตอบแทนของตราสารหลังจากการทำธุรกรรมป้องกันความเสี่ยงเต็มจำนวน (% ต่อปี)

ผลตอบแทนการลงทุน
(% ต่อปี)

ค่าใช้จ่ายกองทุน
(% ต่อปี)

ผลตอบแทนของกองทุน
(% ต่อปี)*


พันธบัตรรัฐบาลเกาหลีใต้ Korea Monetary Stabilization Bond (MSB) อายุประมาณ 6 เดือน

100%

1.775

1.775

 

 


 

 

 

1.775

0.150

1.625
 
ทั้งนี้ มีธนาคาร HSBC / SCBT / RBS / DB / TMB หรือ KBANKเป็นสถาบันการเงินที่บริษัทฯ ทำสัญญาป้องกันความเสี่ยงด้านอัตราแลกเปลี่ยน 100%
*Bloomberg ณ 11 กุมภาพันธ์ 2553 หากสภาวะตลาดมีการเปลี่ยนแปลงไป ผู้ลงทุนอาจไม่ได้รับผลตอบแทนตามที่ระบุไว้ และตราสารที่ลงทุนอาจมีการเปลี่ยนแปลงตามสภาวะตลาด หรือตามที่ผู้จัดการกองทุนเห็นสมควร